Μόνο οι μόνιμοι κάτοικοι των νησιών θα μπορούν από αύριο να ταξιδεύουν με πλοία, όπως αποκάλυψε ο υπουργός Ναυτιλίας και Νησιωτικής Πολιτικής, Γιάννης Πλακιωτάκης .

Η κίνηση αυτή αποφασίστηκε κατόπιν συνεννόησης του κ. Πλακιωτάκη με τον υφυπουργό Πολιτικής Προστασίας Νίκο Χαρδαλιά ενώ όπως έγινε γνωστό θα επιτρέπεται και η μεταφορά εμπορευμάτων προς τα νησιά.

Την ίδια ώρα θα επιτραπεί και η επιστροφή όσων τις περασμένες ημέρες ταξίδεψαν στα νησιά -εικόνες τις οποίες είχε σχολιάσει κατά τη χθεσινή ενημέρωση ο Νίκος Χαρδαλιάς.

Για την απόφαση αυτή, που τίθεται σε ισχύ από τις 6πμ του Σαββάτου, έχει ενημερωθεί και ο Κυριάκος Μητσοτάκης ενώ αναμένεται η έκδοση των σχετικών αποφάσεων όπου θα ορίζεται αναλυτικά το πεδίο εφαρμογής, οι περιορισμοί αλλά και οι εξαιρέσεις.

Πρόκειται για ένα μέτρο που ελήφθη για την προστασία των νησιωτών από τον κορωνοϊό, καθώς όπως είπε και στο χθεσινό του διάγγελμα ο πρωθυπουργός, ο ιός δεν γνωρίζει σύνορα και αποστάσεις.

«Όσο πιο μικρό είναι το νησί όπου κάποιος πιστεύει ότι θα καταφύγει για να προστατευθεί, τόσο πιο δύσκολη, αν όχι αδύνατη, θα είναι και η περίθαλψή του αν αρρωστήσει εκεί» τόνισε χαρακτηριστικά ο Κυριάκος Μητσοτάκης.

«Όπως γνωρίζετε η κυβέρνηση λαμβάνει όλα τα μέτρα που μπορούν να συμβάλλουν στον περιορισμό της πανδημίας του COVID 19. Το βασικό μήνυμα είναι "Μένουμε σπίτι" και περιορίζουμε, στις απολύτως αναγκαίες, τις μετακινήσεις μας ώστε να προστατεύουμε τους εαυτούς μας αλλά και τους συμπολίτες μας. Στο πλαίσιο αυτό, μετά από συνεργασία με τον Υφυπουργό Πολίτικης Προστασίας κ. Χαρδαλιά, από τις 6 το πρωί της 21ης Μαρτίου 2020, επιτρέπεται η μετάβαση στα νησιά με πλοία της ακτοπλοΐας ΜΟΝΟ των μόνιμων κατοίκων τους. Τα όποια δρομολόγια εκτελούνται λοιπόν αφορούν μόνιμους κατοίκους για τους απολύτως αναγκαίους λόγους και την τροφοδοσία των νησιών καθώς κι εκείνους που θέλουν να αναχωρήσουν από τα νησιά» τονίζει σε ανακοίνωσή του ο κ. Πλακιωτάκης, και συμπληρώνει: